Συμμετοχή του Αζερμπαϊτζάν στη Eurovision

Ιστορία

Η πρώτη συμμετοχή του Αζερμπαϊτζάν στην Eurovision αποδείχθηκε επιτυχής, καθώς η χώρα προκρίθηκε στον τελικό από τον πρώτο ημιτελικό και ήρθε 8η με 132 βαθμούς στον τελικό.
Προηγουμένως, ένας άλλος τηλεοπτικός οργανισμός, ο AzTV, ήθελε να συμμετάσχει το 2007, αλλά οι κανόνες της EBU δεν το επέτρεψαν στο AzTV, επειδή δεν ήταν ενεργό μέλος της EBU. Στις 18 Ιουνίου του 2007, ο AzTV αποφάσισε να μην γίνει μέλος της EBU, επειδή θεωρήθηκε πάρα πολύ συνδεδεμένο με την κυβέρνηση του Αζερμπαϊτζάν.. Στις 5 Ιουλίου, το ITV έγινε πλήρες μέλος της EBU, και στις 15 Οκτωβρίου δόθηκε άδεια να λάβει μέρος..
Η πρώτη συμμετοχή του Αζερμπαϊτζάν στη Eurovision εκτελέστηκε από το δίδυμο Ελνούρ και Σαμίρ που τερμάτισαν στην πρώτη δεκάδα (8η θέση, 132 βαθμοί). Το 2009 το Αζερμπαϊτζάν κατάφερε μια βελτίωση σε σχέση με το ντεμπούτο του το 2008, τερματίζοντας στην 3η θέση με 207 βαθμούς και με το τραγούδι "Always", που εκτελέστηκε από το δίδυμο Αϊσέλ & Άρας.
Στις 14 Μαΐου του 2011, το Αζερμπαϊτζάν κέρδισε το διαγωνισμό τραγουδιού της Eurovision το 2011 με το τραγούδι Running Scared από τον Ell (Έλνταρ Γκάσιμοβ) & Nikki (Νίγκαρ Τζάμαλ).
Η χώρα κατάφερε άλλα δύο διαδοχικά κορυφαία αποτελέσματα ατην πρώτη πεντάδα με τη Σαμπίνα Μπαμπάγιεβα να τερματίζει τέταρτη με 150 βαθμούς το 2012 και τον Φαρίντ Μαμμάντοφ να τερματίζει δεύτερος με 234 βαθμούς το 2013, αλλά το 2014 το Αζερμπαϊτζάν απέτυχε να τερματίσει στην πρώτη δεκάδα για πρώτη φορά μετά το ντεμπούτο τους, τερματίζοντας στην 22η θέση, το χειρότερο αποτέλεσμα της χώρα μέχρι σήμερα. Από τότε το Αζερμπαϊτζάν δεν κατάφερε να τερματίσει στην πρώτη δεκάδα αφού ήρθε 12ο το 2015, 17ο το 2016 και 14ο το 2017. Το 2018 ήρθε η πρώτη μη πρόκριση της χώρας, με το "X My Heart" της Αϊσέλ αποτυγχάνοντας να προκριθεί από τον πρώτο ημιτελικό.

Δημοτικότητα του διαγωνισμού

Δεδομένου ότι η χώρα έκανε την πρώτη της εμφάνιση στο διαγωνισμό το  2008, ο τελευταίος είναι εξαιρετικά δημοφιλής στη χώρα. Μετά τον τερματισμό στις 10 κορυφαίες χώρες στο ντεμπούτο τους και τερματίζοντας στις 5 πρώτες θέσεις κάθε χρόνο από το 2009, ο διαγωνισμός έχει γίνει θέμα «εθνικής υπερηφάνειας», έχοντας πολύ μεγάλη σημασία. Η σημασία αυτή του διαγωνισμού εντός Αζερμπαϊτζάν έγινε εμφανής στην παγκόσμια ειδησεογραφία το 2013, όταν ο Πρόεδρος του Αζερμπαϊτζάν, Ιλχάμ Αλίγιεφ, ξεκίνησε μια έρευνα για τους λόγους που η χώρα του δεν απένειμε στη Ρωσία κανένα βαθμό στον τελικό της Eurovision του 2013. Το Αζερμπαϊτζάν επιζητά η συμμετοχή του να τερματίζει μέσα στις 5 πρώτες χώρες. Γι' αυτόν το λόγο, η χώρα προσλαμβάνει συχνά πολύ καλούς και καταξιωμένους τραγουδοποιούς και παραγωγούς (οι περισσότεροι από αυτούς είναι Σουηδοί) για συμμετοχή  στο διαγωνισμό. Από το 2009, ο διαγωνισμός έχει καταστεί η τηλεοπτική εκπομπή με τη μεγαλύτερη τηλεθέαση στην αζέρικη τηλεόραση, ακόμη και αν ο διαγωνισμός μεταδίδεται μετά τα μεσάνυχτα, λόγω της διαφοράς ώρας από την Κεντρική Ώρα της Ευρώπης. Το Αζερμπαϊτζάν εξέδωσε γραμματόσημο αφιερωμένο στη νίκη του με τους Ell & Nikki στη Eurovision.  Το δίδυμο έγιναν επίσης εθνικά αστέρια μετά από τη νίκη τους.
Ένα περίεργο περιστατικό που αφορά το διαγωνισμό του 2009 συνέβη στο Αζερμπαϊτζάν, όταν κλήθηκαν για ανάκριση από την αστυνομία της χώρας Αζέροι πολίτες, οι οποίοι ψήφισαν κατά την διάρκεια της τηλεψηφοφορίας το τραγούδι της Αρμενίας. Εντοπίστηκαν μέσω των τηλεφωνικών τους αριθμών και οδηγήθηκαν να δώσουν εξηγήσεις κατηγορούμενοι για «έλλειψη πατριωτισμού» και «απειλή για την ασφάλεια της χώρας», δεδομένου ότι οι σχέσεις των δύο γειτονικών χωρών είναι τεταμένες από την δεκαετία του '90 μετά τον πόλεμο για το αμφισβητούμενο Ναγκόρνο-Καραμπάχ. 
Η χώρα φέρεται να δαπάνησε το ποσό των 75,7 εκατ. δολαρίων  για τη διοργάνωση του διαγωνισμού το 2012 και κατασκεύασε μια νέα αρένα. Πρόκειται για το μεγαλύτερο ποσό που έχει ποτέ δαπανήσει μία χώρα για την Eurovision.